**Krajevna Skupnost Ormož**

Ptujska cesta 6

2270 Ormož

Številka: 030-0001/2025

Datum: 2. 6. 2025

**J A V N I R A Z P I S**

**ZA PODELITEV PLAKET IN PRIZNANJ KRAJEVNE SKUPNOSTI ORMOŽ ZA LETO 2025**

Krajevna skupnost Ormož bo na svečanosti ob prazniku KS, ki bo 12. septembra 2025, podelila plakete in priznanja za večletno izjemno uspešno delo in dejanja, ki pomembno prispevajo k boljšemu, kvalitetnejšemu in polnejšemu življenju ljudi, razvoju in ugledu KS Ormož, ne glede na področje delovanja.

Dobitniki so lahko krajani, drugi posamezniki, zavodi, podjetja, društva, klubi, združenja in druge skupine ljudi, ki ustrezajo kriterijem **Pravilnika o podelitvi plaket in priznanj** **Krajevne skupnosti Ormož**, katerega je sprejel svet KS Ormož na svoji 8. redni seji dne 5. 6. 2024.

**Predloge za plakete in priznanja lahko podajo krajani, podjetja, zavodi, društva in klubi, posamezniki, druge organizacije in skupine ter organi krajevne skupnosti in občine. Nihče ne more predlagati samega sebe. Politične stranke ne morejo podajati predlogov.**

Predlog za plaketo ali priznanje mora vsebovati:

* podatke o predlagatelju (ime in priimek oz. naziv, naslov, ime odgovorne osebe…);
* podatke o predlaganem kandidatu (ime in priimek, naslov stalnega bivališča, osnovni podatki o dosedanjem delu);
* jasno opredelitev (se predlaga za plaketo, priznanje ali oboje);
* pisno utemeljitev predloga z dokazili;
* pisno soglasje kandidata k prijavi.

Izbor kandidatov se opravi v roku 10 dni po zaključku razpisnega roka in je v izključni pristojnosti komisije.

Vabimo vas, da podate pisne predloge za:

* Naziv častnega krajana Krajevne skupnosti Ormož;
* Plaketo Krajevne skupnosti Ormož;
* Priznanje Krajevne skupnosti Ormož;
* Priznanje Krajevne skupnosti Ormož s knjižno nagrado.

**Predloge z obrazložitvijo podajte najkasneje do 2. 7. 2025 v zaprti kuverti na naslov:**

**Krajevna skupnost Ormož, Ptujska cesta 6, 2270 Ormož, s pripisom »PREDLOGI ZA PRIZNANJA KS«.**

Predsednica KS Ormož Predsednik komisije

Barbara Podgorelec, l.r. Jani Ivanuša, l.r.